
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος, με την επωνυμία 
«ΙΔΡΥΜΑ ΑΝΤΩΝΙΟΥ ΚΑΙ ΜΑΡΙΓΟΥΣ ΜΑΛΟΥΧΟΥ» και 

κύρωση του οργανισμού αυτού. 1 

Σύσταση μιας (1) προσωποπαγούς θέσης διοικητικού υπαλλήλου 

στην Κεντρική Υπηρεσία του Υπουργείου Εσωτερικών.. 2 

Διορισμός στη θέση του Προέδρου του Οργανισμού Βάμβακος και 
καθορισμός του ποσοστού επί των αποδοχών της θέσης αυτής. . 3 ’ 
Διορισμός στη θέση του Προέδρου του Εθνικού Οργανισμού Καπνού 
(Ε.Ο.Κ.) και καθορισμός του ποσοστού επί των αποδοχών της 

θέσης αυτής.. 4 

Σχετικά με την διέλευση από την Διώρυγα της Κορίνθου, των Ιστιο¬ 
πλοϊκών σκαφών που θα συμμετέχουν στην Διεθνή Ιστιοπλοϊκή 
Εβδομάδα Αιγαίου, την οποία διοργανώνει ο Πανελλήνιος Όμι¬ 
λος Ιστιοπλοΐας Ανοικτής θαλάσσης, από 6.7.1990 μέχρι 

16.7.1990 . 5 

Κήρυξη εκτελεστής της αριθ. 13/90 απόφασης του ΔΔΔΔ Αθηνών 
που: α) επικυρώνει την 67/89 απόφ. του ΠΔΔΔ Αθηνών που 
αφορά τους όρους αμοιβής και εργασίας των ηλεκτροτεχνιτών 
καταστημάτων, ηλεκτροτεχνουργείων, πλοίων, οικοδομών, 
εγκατάστασης και συντήρησης ανελκυστήρων, ηλεκτρομηχανο- 
λογικών έργων τεχνικών γραφείων κ.λπ. όλης της χώρας και β) * 
καθορίζει τους όρους αμοιβής και εργασίας των ηλεκ/τών των 


ξενοδοχειακών επιχ/σεων όλης της χώρας. 6 

Κήρυξη υποχρεωτικής της από 16.6.89 Σ.Σ.Ε για τους όρους αμοι¬ 
βής και εργασίας των εργατοτεχνιτών Σιδηροβιομηχανίας όλης 

της χώρας... 7 

Κήρυξη περιοχής Εμπορείου Χίου ως αρχαιολογικού Χώρου. . . 8 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

Έγκριση σύστασης του κοινωφελούς ιδρύματος, με την επωνυμία 
«ΙΔΡΥΜΑ ΑΝΤΩΝΙΟΥ ΚΑΙ ΜΑΡΙΓΟΥΣ ΜΑΛΟΥΧΟΥ» και κύ¬ 
ρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τήν από 9.5.1983 ιδιόγραφη διαθήκη του αποβιώσαντος την 
4.7.1985 Κωνσταντίνου Α. Μαλούχου, η οποία δημοσιεύτηκε με το 
αριθ. 2643/5.9.1985 πρακτικό του Μονομελούς Πρωτοδικείου Αθη¬ 
νών, με την οποία συστήθηκε κοινωφελές ίδρυμα, με την επωνυμία 
«ΙΔΡΥΜΑ ΑΝΤΩΝΙΟΥ ΚΑΙ ΜΑΡΙΓΟΥΣ ΜΑΛΟΥΧΟΥ» και με έδρα 
τη Σπάρτη. 

2. Τις διατάξεις των άρθρων: α) 95 και 98 του ΑΝ 2039/39, β) 
101 και 119 του Εισαγωγικού Νόμου του Αστικού Κώδικα και γ) 108 
και 110 του Αστικού Κώδικα. 


3. Την από 26.9.1989 γνωμοδότηση του Συμβουλίου Εθνικών 
Κληρ/των. Με πρόταση των Υπουργών Οικονομικών, Υγείας, Πρό¬ 
νοιας και Κοινωνικών Ασφαλίσεων και Εθνικής Παιδείας και Θρησκευ¬ 
μάτων, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος, με την επω¬ 
νυμία «ΙΔΡΥΜΑ ΑΝΤΩΝΙΟΥ ΚΑΙ ΜΑΡΙΓΟΥΣ ΜΑΛΟΥΧΟΥ», η 
οποία έγινε από τον Κων/νο Α. Μαλούχο με την από 9.5.1983 ιδιό¬ 
γραφη διαθήκη του, η οποία δημοσιεύτηκε με το αριθ. 2643/5.9.1985 
πρακτικό του Μονομελούς Πρωτοδικείου Αθηνών. 

Το ίδρυμα.τούτο αποτελεί Νομικό Πρόσωπο Ιδιώτικού Δικαίου υπά¬ 
γεται στην εποπτεία και τον έλεγχο των Υπουργών Οικονομικών, 
Υγείας, Πρόνοιας και Κοινωνικών Ασφαλίσεων και Εθνικής Παιδείας 
και θρησκευμάτων και διέπετάι από τις διατάξεις της παραπάνω συ- ' 
στατικής του πράξης, του παρακάτω οργανισμού, του ΑΝ 2039/39 και 
των Διαταγμάτων, που εκδόθηκαν ή θα εκδοθούν σε εκτέλεση του Νό¬ 
μου τούτου. 

2. Κυρώνουμε τον οργανισμό διοίκησης και διαχείρισης του ιδρύμα¬ 
τος τούτου, που αποτελείται από άρθρα δώδεκα (12) και καταχωρίζεται 
παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος, με την επωνυ¬ 
μία «ΙΔΡΥΜΑ ΑΝΤΩΝΙΟΥ ΚΑΙ ΜΑΡΙΓΟΥΣ ΜΑΛΟΥΧΟΥ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα, με την επωνυμία «ΙΔΡΥΜΑ ΑΝΤΩΝΙΟΥ 
ΚΑΙ ΜΑΡΙΓΟΥΣ ΜΑΛΟΥΧΟΥ», που συστήθηκε από τον Κων/νο Α. 
Μαλούχο, με την υπό χρονολογία 7.5.1983 ιδιόγραφη διαθήκη του η 
οποία δημοσιεύτηκε με το αριθ. 2643/5.9.1985 πρακτικό του Μονο¬ 
μελούς Πρωτοδικείου Αθηνών, αποτελεί νομικό πρόσωπο Ιδιωτικού Δι¬ 
καίου και διέπετάι από τις διατάξεις της παραπάνω συστατικής πράξης, 
του παρόντος οργανισμού, του ΑΝ 2039/39, όπως κάθε φορά ισχύει ο 
Νόμος αυτός και των Διαταγμάτων, πού εκδόθηκαν ή θα εκδοθούν σε 
εκτέλεση του Νόμου τούτου. 

2. Έδρα του ιδρύματος είναι η Σπάρτη. 

, 3. Η σφραγίδα του ιδρύματος είναι στρογγυλή και αναγράφει περιμε¬ 
τρικά, μέσα σε πλαίσιο, την επωνυμία του ιδρύματος και στο μέσο φέρει 
την προτομή του Λεωνίδα, Βασιλέως της Σπάρτης. 

Άρθρο 2 
Σκοπός 

Σκοπός του ιδρύματος είναι η παροχή χρηματικής βοήθειας εκ των 
εισοδημάτων της περιουσίας του σε απόρες και ενδεείς οικογένειες με 
παιδιά (αγόρια ή κορίτσια), ανεξάρτητα από τον αριθμό τους, οι οποίες 
είναι εγκατεστημένες και διαμένουν στην Σπάρτη (έδρα του ιδρύματος) 
μονίμως, αδιάφορο από τον τόπο προέλευσής τους. 

Η παρεχόμενη βοήθεια η οποία δεν μπορεί να υπερβεί το 1/6 των ει¬ 
σοδημάτων συνίσταται σε χρηματικά βοηθήματα, ανάλογα με τα υπάρ¬ 
χοντα εισοδήματα, κατά μήνα καταβαλλόμενα στις δικαιούχες οικογέ- 

νειες για την αντιμετώπιση των δαπανών συντήρησης των παιδιών, 
αγοράς σχολικών βιβλίων, γραφικής ύλης, διδάκτρων κ.λπ. από της 
πρώτης ημέρας εγγραφής τους στο Δημόσιο Σχολείο μέχρις αποπερά¬ 
τωσης των σπουδών τους στη Δευτεροβάθμια Εκπαίδευση. 

Ο σκοπός, επίσης, του ιδρύματος συνίσταται και στην οικονομική 
αγωγή των άπορων και ηλικιωμένων ατόμων και των δύο φύλων, που 
κατοικούν μόνιμα στη Σπάρτη, κατά τα μνημονευόμενα ειδικότερα στην 
προαναφερόμενη συστατική πράξη. 

Άρθρο 3 

Περιουσία - Πόροι 

1. Περιουσία του ιδρύματος αποτελούν υπό τον όρο του αναπαλλοτρι- 
ώτου: 

α) Το 48/80 εξ αδιαιρέτου ενός ακινήτου που βρίσκεται επί της 
οδούς Αδριανού 120 στην Αθήνα και αποτελείται το όλον (80/80) εξ 
ενός οικοπέδου 245,71 μ 2 μετά απ’ αυτού τρία (3) παλαιά κτίσματα εμ- 
βαδού 15 μ 2 , 30 μ 2 και 40 μ 2 αντίστοιχα και ενός μικρού χώρου στο 
εσωτερικό, ανεκμετάλλευτου. Το ακίνητο αυτό λεπτομερώς περιγράφε- 
ται στο υπ’ αριθ. 6660/11.1.82 συμβόλαιο διανομής του συμβολαιο¬ 
γράφου Αθηνών Γεωργίου Σ. Κλικίζου και 

β) Τα 27/100 εξ αδιαιρέτου οικοπέδου δηλ. 352,35 τ.μ. επί συνολι¬ 
κής έκτασης 1.305 μ 2 που βρίσκεται στη συμβολή των οδών Ελπίδος 
και Μαινάλου στην Κηφισιά με οικοδομή (κτισμένη επί του ανήκοντος 
στον διαθέτη τμήματος) αποτελούμενη από υπόγειο, ισόγειο και Α' υπέρ 
το ισόγειο όροφο, διεπόμενη η ιδιοκτησία αυτή από τις διατάξεις της 
αριθ. 6808/11.1.82 πράξης σύστασης οριζόντιας ιδιοκτησίας της συμ¬ 
βολαιογράφου Αθηνών Ιωάννας Καλλή - Μπενάρδου όπως αυτή η 
πράξη διορθώθηκε με την αριθ. 22793/11.12.1982 όμοια του συμβο¬ 
λαιογράφου Αθηνών Χαραλάμπους Παπαγγελή και τροποποιήθηκε με 
τις πράξεις αριθ. 9036/1983 και 9982/27.8.1984 της συμβολαιο¬ 
γράφου Αθηνών Ιωάννας Καλλή Μπενάρδου. 

2. Τα ανωτέρω αστικά ακίνητα και τα τούτων εισοδήματα ανήκουν 
στον ίδρυμα, κατά τα αναφερόμενα στη συστατική πράξη και την αριθ. 
6114/1987 απόφαση (τελεσίδικη) του Εφετείου Αθηνών, βάσει της 
οποίας η από 9.5.1983 διαθήκη είναι η μόνη ισχύουσα από τις τρεις 
(3), που συνέταξε ο διαθέτης, πλην όμως το Ίδρυμα έχει την ενοχική 
υποχρέωση να καταβάλλει το 1/3 των εισοδημάτων του ακινήτου που 
βρίσκεται επί της οδού Αδριανού 120 κατ’ ισομοιρία στα τρία φυσικά 
πρόσωπα που κατονομάζονται στην διαθήκη του Κων/νου Μαλούχου 
εφ’ όρου ζωής τους μετά δε το θάνατο ενός εκάστου από αυτά το μερίδιό 
του θα περιέρχεται στο ίδρυμα. 

3. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών του στοι¬ 
χείων. 

β) Οι τόκοι από τις καταθέσεις του σε Τράπεζας ή άλλους Πιστωτι¬ 
κούς Οργανισμούς. 

γ) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληροδοσίες και δωρεές, οποιοσδήποτε φυσικού ή νομικού προσώ¬ 
που, προς αυτό. 

Άρθρο 4 

Διοίκηση 

'--1..Το ίδρυμα διοικείται από πενταμελές Διοικητικό Συμβούλιο, που 
αποτελείται από τους: 

α) Εκάστοτε Πρόεδρο Πρωτοδικών Σπάρτης. 

β) Εκάστοτε Αστυνομικό Διευθυντή Σπάρτης. 

γ) Εκάστοτε Προϊστάμενο ΔΟΤ Σπάρτης. 

δ) και ε) Από δύο (2) κατοίκους της Σπάρτης, τους οποίους θα υπο¬ 
δεικνύουν κάθε φορά τα εκεί εδρεύοντα Φιλανθρωπικά Σωματεία και 
Ιδρύματα, η θητεία των οποίων θα είναι τριετής δυναμένη να παρατα- 
θεί. 

2. Τα μέλη του Διοικητικού Συμβουλίου ορίζουν με πράξη τους, 
έπειτα από ψηφοφορία, τον Πρόεδρο, τον Αντιπρόεδρο, τον Γραμματέα 
και τον Ταμία. 

3. Σε περίπτωση αποποίησης, παραίτησης, έκπτωσης, ανικανότη¬ 
τας, θανάτου ή αντικατάστασης, για οποιοδήποτε νόμιμο λόγο, κάποιου 
από τα μέλη του Διοικητικού Συμβουλίου, η κενή θέση συμπληρώνεται 
με απόφαση των υπολοίπων μελών, σύμφωνα με τις διατάξεις της συ¬ 
στατικής πράξης και του άρθρου 99 του ΑΝ 2039/39. 

4. Το Διοικητικό Συμβούλιο συνεδριάζει τακτικά κάθε τρίμηνο και 
έκτακτα, όποτε το ζητήσει ο Πρόεδρος ή τρία (3) από τα μέλη του, με 
γραπτή αίτησή τους, προς τον Πρόεδρο, πάντοτε όμως, έπειτα από πρό¬ 


σκληση του Προέδρου. 

5. Το Διοικητικό Συμβούλιο βρίσκεται σε αποφτία, όταν τα παρόντα 
μέλη είναι περισσότερα από τα απόντα. Μεταξύ των παρόντων πρέπει, 
υποχρεωτικά, να είναι και ο Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας υπερι¬ 
σχύει η γνώμη με την οποία συντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμβουλίου 
απουσιάζει αδικαιολόγητα από τρεις (3) συνεχείς συνεδριάσεις, θεωρεί¬ 
ται, ότι έχει παραιτηθεί και η κενή θέση αυτού συμπληρώνεται, κατά τα 
οριζόμενα στην παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
από αυτό, καθώς και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση. 

9. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται, όμως, οδοιπορικών ή άλλων εξόδων, 
που δαπάνησαν για την εκτέλεση υπηρεσίας του ιδρύματος, εφόσον έγι¬ 
ναν έπειτα από ειδική εντολή του Διοικητικού Συμβουλίου και αποδει- 
κνύεται, ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα, που αφορά στη 
διοίκηση και στη λειτουργία του, τη διάθεση των πόρων αυτού, καθώς 
και για κάθε ενέργεια, που σχετίζεται με την εκπλήρωση του σκοπού 
του, πάντοτε όμως, σύμφωνα με τις διατάξεις της συστατικής πράξης, 
του παρόντος οργανισμού του ΑΝ 2039/39 και των Διαταγμάτων, που 
εκδόθηκαν ή θα εκδοθούν σε εκτέλεση του Νόμου τούτου,· καθώς και 
των λοιπών σχετικών'Νόμων και Διαταγμάτων. 

2. Το Διοικητικό Συμβούλιο, ειδικότερα: 

α) Καταρτίζει, ψηφίζει και υποβάλλει, κάθε χρόνο, για έγκριση στην 
αρμόδια από το Νόμο Αρχή (Υπουργό Οικονομικών) ή Νομάρχη Λα- 
κωνίας τον προϋπολογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του ΑΝ 2039/39 και του από 
20.12.1939 Β.Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υποβάλλει και το 
γενικό ισολογισμό του ενεργητικού και του παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως, ότι υπάρχει αντίστοιχη πίστωση στον 
εγκεκριμένο προϋπολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλλογικών συμ¬ 
βάσεων εργασίας και τις διατάξεις, γενικότερα, της εργατικής νομοθε¬ 
σίας. 

γ) Αποφασίζει για κάθε θέμα, που έχει σχέση με την εύρυθμη λειτουρ¬ 
γία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών, καθώς και για την ανακήρυξη ευεργετών και δωρη¬ 
τών του ιδρύματος, χωρίς ανάμειξη.των αρμόδιων Υπουργείων 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πρόσωπο που ορίζεται 
απ’ αυτόν και εγκρίνεται με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. 

Οι προσκλήσεις για συνεδρίαση στέλνονται στα μέλη του Διοικητικού 
Συμβουλίου πέντε (5) τουλάχιστον μέρες, πριν από τη συνεδρίαση. 

γ) Καταρτίζει, βοηθούμενος από το Γραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει, θέμα, 
που δεν περιλαμβάνεται σ’ αυτήν, δεν συζητείται, εκτός, αν πρόκειται 
για επείγουσα υπόθεση και συμφωνήσει γι’ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέρος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα αντάλματα πληρωμής για κάθε δαπάνη που προβλέ- 
πεται στον εγκεκριμένο προϋπολογισμό. 

ζ) Ασκεί εποπτεϊα και έλεγχο στο προσωπικό του ιδρύματος, εκτελεί 
τις αποφάσεις του Διοικητικού Συμβουλίου και ενεργεί, σύμφωνα με τις 
ειδικές εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπληρώνει ο Αντι¬ 
πρόεδρος και σε περίπτωση απουσίας ή κωλύματος τούτου, άλλο μέλος 
του Διοικητικού Συμβουλίου, που ορίζεται με απόφαση αυτού. 

Άρθρο 7 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή των 
απώλεια τούτων. 

2. Ο Γραμματέας μπορεί, εφόσον κρίνεται αιτολογημένα απαραίτητο 
από το Διοικητικό Συμβούλιο (λόγω ειδικών συνθηκών), να βοηθείται 
από υπάλληλο του ιδρύματος, την ευθύνη όμως για τις ενέργειες τούτου 
φέρει πάντοτε ο ίδιος. 

3. Το Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου, που ορίζεται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα Πιστωτικά Ιδρύ¬ 
ματα, που ορίζονται στο άρθρο 73 του ΑΝ 2039 /39, έχοντας την ευ¬ 
χέρεια να παρακρατεί από αυτά ένα μικρό ποσό, που είναι αναγκαίο για 
την πληρωμή έκτακτων και επειγουσών δαπανών του ιδρύματος, το 
ύψος του οποίου, καθορίζεται με απόφαση του Διοικητικού Συμβουλίου, 
στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και. ισολογι¬ 
σμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει άλλο μέλος 
του Διοικητικού Συμβουλίου, που ορίζεται με απόφαση αυτού. 

Άρθρο 9 

Οικονομική διαχείριση 

1. Η οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβέρνησης του σχετικού 
Π.Δ./τος έγκρισης της σύστασης του ιδρύματος, η οποία μπορεί να πα- 
ραταθεί μέχρι την 31η Δεκεμβρίου του επόμενου ημερολογιακού έτους, 
με απόφαση του Διοικητικού Συμβουλίου, που λαμβάνεται στην πρώτη 
συνεδρίασή του. 

2. Η Οικονομική διαχείριση γίνεται με βάση προϋπολογισμό και 
απολογισμό εσόδων και εξόδων, που καταρτίζονται σύμφωνα με τις δια¬ 
τάξεις των άρθρων 101 και 102 του ΑΝ 2039/39 και του από 
20.12.1939 σχετικού Β.Δ./τος (ΦΕΚ 552/Α/22.12.1939). 

Άρθρο 10 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται με 


χρονολογική σειρά και με λογιστική τάξη, όλα τα έσοδα και έξοδα του 
ιδρύματος που πραγματοποιούνται στη διάρκεια της χρήσης. 

δ) Βιβλίο - μητρώο χορήγησης οικονομικών ενισχύσεων. 

ε) Στελέχη αριθμημένων διπλοτύπων αποδείξεων είσπραξης και 
ενταλμάτων πληρωμής, θεωρημένα από τον Πρόεδροι 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίνει, ότι είναι απαραίτητα για την παρακολούθηση της διαχείρι- 
σης της περιουσίας του ιδρύματος και της εκτέλεσης των σκοπών του. 

Άρθρο 11 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 
98 του ΑΝ 2039/39 και 110 κάι 119 του Αστικού Κώδικα, ύστερά 
από πρόταση του Διοικητικού Συμβουλίου αυτού, κατά απόλυτη πλειο- 
ψηφία λαμβανόμενη. 

Άρθρο 12 

Διάλυση του ιδρύματος - Τύχη περιουσίοις αυτού 

1. Το ίδρυμα διοιλύεται όταν και όπως ο Νόμος ορίζει. 

2. Σε περίπτωση διάλυσης του ιδρύματος για οποιοδήπο’τε λόγο, η 

περιουσία του περιέρχεται στο Δήμο Σπάρτης, ως κεφάλαιο αυτοτελούς 
διαχείρισης, κατά την έννοια της παραγρ. 1 του άρθρου 96 του Αναγκ. 
Νόμου 2039/1939, για την εκτέλεση του αυτού σκοπού, που ορίζεται 
στο άρθρο 2 του παρόντος. . 

Στους Υπουργούς Οικονομικών, Υγείας, Πρόνοιας και Κοινωνικών 
Ασφαλίσεων και Εθνικής Παιδείας και θρησκευμάτων αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 4 Απριλίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΥΓΕΙΑΣ ΠΡΟΝΟΙΑΣ ΚΑΙ 

ΟΙΚΟΝΟΜΙΚΟΝ ΚΟΙΝ. ΑΣΦΑΛΙΣΕΩΝ 

ΓΕΩΡΓΙΟΣ ΑΓΑΠΗΤΟΣ ΓΕΩΡΓΙΟΣ ΜΕΡΙΚΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΚΩΝ/ΝΟΣ ΔΕΣΠΟΤΟΠΟΥΛΟΣ 

-♦- 

Αριθ. 22876 (2) 

Σύσταση μιας (1) προσωποπαγούς θέσης διοικητικού υπαλλήλου στην 

Κεντρική Υπηρεσία του Υπουργείου Εσωτερικών. 

Ο ΥΠΟΥΡΓΟΣ ΕΣΩΤΕΡΙΚΟΝ 

Έχοντας υπόψη: 

1. Τις διατάξεις του άρθρου 20 παρ. 12-18τουΝ. 1735/1987. 

2. Την κοινή απόφαση Τ. 130/4/Β.0019/30.12.89 των Υπουρ¬ 
γών Προεδρίας της Κυβέρνησης, Οικονομικών και Εσωτερικών για τη 
μεταφορά, ως πλεονάζοντος προσωπικού, του Αθανασίου Κουρμαδά 
διοικητικού υπαλλήλου κατηγορίας ΠΕ με σχέση εργασίας ιδιωτικού 
δικαίου της εταιρείας «Καταστήματα Αφορολογήτων Ειδών Α.Ε.», 
στην Κεντρική Υπηρεσία του Υπουργείου Εσωτερικών. 

3. Την απόφαση 6910/20.1.88 (ΦΕΚ 41/Β/2.2.1988) του 
Υπουργού Εσωτερικών για τη μεταβίβαση εξουσίας υπογραφής, διαπι¬ 
στώνουμε: 

Τη σύσταση μιας (1) προσωποπαγούς θέσης διοικητικού υπαλλήλου 
κατηγορίας ΠΕ με σχέση εργασίας ιδιωτικού δικαίου αορίστου χρόνου 
στην Κεντρική Υπηρεσία του Υπουργείου Εσωτερικών, που καταργείται 
αυτοδίκαια μόλις κενωθεί με οποιονδήποτε τρόπο. 

Η διαπιστωτική αυτή πράξη να δημοσιευθείστην Εφημερίδα της Κυβερ- 
νήαεως. 

Αθήνα, 30 Μαρτίου 1990 

Με εντολή Υπουργού 
Η Γεν. Γραμματέας 
ΕΛΛΗ ΠΑΠΑΚΩΝΣΤΑΝΤΙΝΟΥ 




4254 

Αριθ. 2024215/2842/0022 ■ (3) 

Διορισμός στη θέση του Προέδρου του Οργανισμού Βάμβαχος χαι καθο¬ 
ρισμός του ποσοστού επί των αποδοχών της θέσης αυτής. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ 
ΚΑΙ ΓΕΩΡΓΙΑΣ 

Έχοντας υπόψη: 

α. Τις διατάξεις της παραγρ. 4 του άρθρου 1 του Ν. 1256/1982 
«για την πολυθεσία την πολυαπασχόληση και την καθιέρωση ανωτάτου 
ορίου απολαβών στο Δημόσιο Τομέα κ.λ.π. και άλλες διατάξεις» (ΦΕΚ 
65/Α/82). 

β. Τις διατάξεις της παραγρ. 1 του άρθρου 9 του Ν. 1393 «Συνταξιο- 
δότηση ταχτικού προσωπικού ΝΠΔΔ και ρύθμιση συνταξιοδοτικών και 
άλλων θεμάτων» (ΦΈΚ 126/Α/83). 

γ. Τις διατάξεις της παραγρ. 5 του άρθρου 21 του Ν. 1400/1983 
«τροποποίηση χαι συμπλήρωση υπαλληλικών διατάξεων» (ΦΕΚ 156/ 
Α/83) και 

δ. Τις διατάξεις της παραγρ. 3 του άρθρου 9 του Ν. 1835/89 «Σύ¬ 
σταση Υπουργείου Τουρισμού και ρύθμιση θεμάτων δημοσίας διοίκη¬ 
σης» (ΦΕΚ 76/Α/89), αποφασίζουμε; 

Στη θέση του Προέδρου του Οργανισμού Βάμβαχος (Ο.Β.) ΝΠΔΔ 
αρμοδιότητας Τπ. Γεωργίας, στην οποία (θέση) απαιτείται πλήρης απα¬ 
σχόληση, δύναται να διορισθούν και συνταξιούχοι του Δημοσίου ή φο¬ 
ρέων του Δημοσίου Τομέα, κάτοχοι πτυχίου ΑΕΙ της ημεδαπής ή αλλο¬ 
δαπής, με αξιολόγηση επαγγελματική εμπειρία και εξειδίκευση σε θέ¬ 
ματα βάμβαχος ή θέματα αγροτικής πολιτικής, διοικητικά θέματα ή θέ¬ 
ματα διοίκησης επιχειρήσεων. 

1. Οι αποδοχές του λειτουργού, υπαλλήλου, μισθωτού ή συνταξιού¬ 
χου από τη δεύτερη θέση του Προέδρου του ανωτέρω Οργανισμού καθο¬ 
ρίζονται σε ποσοστό 90% επί των αποδοχών της θέσης αυτής. 

2. Οι αποδοχές του κατά τα ανωτέρω διοριζομένου είτε από τη σύ- 

νταξη και τη θέση, είτε από τις δύο (2) θέσεις δεν μπορούν να υπερβούν 
σε ουδεμία περίπτωση το ανώτατο όριο απολαβών του άρθρου 6 του Ν. 
1256/1982, όπως αντικαταστάθηκε από την παραγρ. 1 του άρθρου 
33 του Ν. 1326/1983. ^ Κ 

_ 3. Η απόφαση· αυτή έχει αναδρομική ισχύ για τέσσερις (4) μήνες, 
σύμφωνα με τις διατάξεις της παραγράφου 3 του άρθρου 9 του Ν. 
1835/1989. ^ 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Απριλίου 1990 


- Ν.Π.Δ.Δ. αρμοδιότητας Υπουργείου Γεωργίας, στην οποία (θέση) 
απαιτείται πλήρης απασχόληση, δύνανται, να διορισθούν και λειτουργοί 
ή υπάλληλοι ή μισθωτοί και συνταξιούχοι του δημοσίου ή φορέων του 
δημόσιου τομέα, κάτοχοι πτυχίου Α.Ε.Ι. της ημεδαπής ή αλλοδαπής, 
με αξιόλογη επαγγελματική εμπειρία και ειδίκευση σε καπνικά θέματα 
ή όπως ειδικότερα τα προσόντα αυτά διαλαμβάνονται στην παρ. 4 του 
άρθρου 7 του Ν. 3758/57 «περί ιδρύσεως Εθνικού Οργανισμού Κα¬ 
πνού» (ΦΕΚ 184/Α/57). 

1. Οι αποδοχές του λειτουργού, υπαλλήλου, μισθωτού ή συνταξιού¬ 
χου από τη δεύτερη θέση του Προέδρου του ανωτέρω Οργανισμού καθο¬ 
ρίζονται σε ποσοστό 50% επί των αποδοχών της θέσης αυτής. 

2. Οι αποδοχές του κατά τα ανωτέρω διοριζομένου είτε από τη σύ¬ 
νταξη και τη θέση, είτε από τις δύο (2) θέσεις δεν μπορούν να υπερβούν 
σε ουδεμία περίπτωση το ανώτατο όριο απολαβών του άρθρου 6 του Ν. 
1256/82, όπως αντικαταστάθηκε από το άρθρο 33 του Ν. 1326/83. 

3. Η απόφαση αυτή έχει αναδρομική ισχύ για τέσσερες (4) μήνες από 
τη δημοσίευσή της στην Εφημερίδα της Κυβερνήσεως, σύμφωνα με τις 
διατάξεις της παρ. 3 του άρθρου 9 του Ν. 1835/89. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Απριλίου 1990 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΠΡΟΚΟΠΗΣ ΠΑΥΛΟΠΟΥΛΟΣ ΓΕΩΡΓΙΟΣ ΑΓΑΠΗΤΟΣ 

ΓΕΩΡΓΙΑΣ 

ΙΩΑΝΝΗΣ ΛΙΑΠΗΣ 
-♦- 

•Αριθ. 2017875/4248/0025 (5) 

Σχετικά με την διέλευση από την Διώρυγα της Κορίνθου, των Ιστιοπλοϊ¬ 
κών σκαφών που θα συμμετέχουν στην Διεθνή Ιστιοπλοϊκή Εβδο¬ 
μάδα Αιγαίου, την οποία διοργανώνει ο Πανελλήνιος Όμιλος Ιστιο¬ 
πλοΐας Ανοικτής θαλάσσης, από 6.7.1990 μέχρι 16.7.1990 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 


ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ 

ΠΡΟΚΟΠΗΣ ΠΑΥΛΟΠΟΥΛΟΣ ΓΕΩΡΓΙΟΣ ΑΓΑΠΗΤΟΣ 

ΓΕΩΡΓΙΑΣ 

ΙΩΑΝΝΗΣ ΛΙΑΠΗΣ 
—-♦- 

Αριθ. 2024214/2843/0022 (4) 

Διορισμός στη θέση του Προέδρου του Εθνικού Οργανισμού Καπνού 
(Ε.Ο.Κ.) και καθορισμός του ποσοστού επί των αποδοχών της θέσης 
αυτής. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ 
ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις της παρ. 4 του άρθρου 1 του Ν. 1256/82 «για την 
πολυθεσία, την πολυαπασχόληση και την καθιέρωση ανωτάτου ορίου 
απολαβών στο δημόσιο τομέα κ.λπ. και άλλες διατάξεις» (ΦΕΚ 65/Α/ 
82). 

β) Τις διατάξεις της παρ. 1 του άρθρου 9 του Ν. 1393/83 «Συντα- 
ξιοδότηση τακτικού προσωπικού Ν.Π.Δ.Δ. και ρύθμιση συνταξιοδοτι- 
κών και άλλων θεμάτων» (ΦΕΚ 126/Α/83). 

γ) Τις διατάξεις της παρ. 5 του άρθρου 21 του Ν. 1400/83 «τροπο¬ 
ποίηση και συμπλήρωση υπαλληλικών διατάξεων» (ΦΕΚ 156/Α/83) 
καί 

δ) Τις διατάξειςτής παρ. 3 του άρθρου 9 του Ν. 1835/89 «Σύσταση 
Υπουργείου Τουρισμού και ρύθμιση θεμάτων δημοσίας διοίκησης» 
(ΦΕΚ 76/Α/89), αποφασίζουμε: 

Στην θέση του Προέδρου του Εθνικού Οργανισμού Καπνού (Ε.Ο.Κ.) 


Έχοντας υπόψη: 

1. Τις διατάξεις του άρθρου 8 του Ν. 1041/80 «περί συστάσεως 
Ανωνύμου Εταιρείας προς εκμετάλλευση της Διώρυγας της Κορίνθου». 

2. Το έγγραφο αριθ. 1758/203/13.2.1990 του Πανελλήνιου Ομί- 
λου Ιστιοπλοΐας Ανοικτής θαλάσσης με το οποίο ζητείται η δωρεάν διέ- 
λεύση από την Διώρυγα της Κορίνθου για τα σκάφη που θα συμμετέ¬ 
χουν στον Ιστιοπλοϊκό Αγώνα της 27ης Διεθνούς Ιστιοπλοϊκής εβδομά¬ 
δας Αιγαίου. 

3. Το έγγραφο αριθ. 297/8.3.1990 της ΑΕΔΙΚ στο οποίο αναφέρε¬ 
ι® 1 ότι το Δ.Σ. αυτής στην αριθ. 8/28.2.1990/8 συνεδρία του αποφά¬ 
σισε ομόφωνα την μείωση κατά 50% των τελών διελεύσεως για τα 
Ιστιοπλοϊκά σκάφη που θα συμμετέχουν στον ανωτέρω αγώνα, αποφα¬ 
σίζουμε: 

Εγκρίνουμε την μείωση κατά 50% των τελών διέλευσης από την Δι¬ 
ώρυγα της Κορίνθου, για την μετάβαση και επιστροφή των ιστιοπλοϊ¬ 
κών σκαφών που θα συμμετέχουν στην «Διεθνή Ιστιοπλοϊκή Εβδομάδα 
— Αιγαίου» την οποία διοργανώνει ο Πανελλήνιος Όμιλος Ιστιοπλοΐας 
Ανοικτής Θαλάσσης από 6.7.1990 μέχρι 16.7.1990 με διαδρομή: 
Φάλήρο - Ιος - Λέρος - Σύρος - Βουλιαγμένη. 

Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 4 Απριλίου 1990 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ 

Γ. ΚΟΝΤΟΓΕΩΡΓΗΣ 


ΟΙΚΟΝΟΜΙΚΩΝ 

Γ. ΑΓΑΠΗΤΟΣ 

Αριθ. 12397 (6) 

Κήρυξη εκτελεστής της 13/90 απόφασης του ΔΔΔΔ Αθηνών που: α) 
επικυρώνει την 67/89 απόφ. του ΠΔΔΔ Αθηνών που αφορά τους 
όρους αμοιβής και εργασίας των ηλεκτροτεχνιτών καταστημάτων, 
ηλεκτροτεχνουργείων, πλοίων, οικοδομών, εγκατάστασης και συ¬ 
ντήρησης ανελκυστήρων, ηλεκτρομηχανολογικών έργων τεχνικών 
γραφείων κ.λπ. όλης της χώρας και β) καθορίζει τους όρους αμοιβής 
και εργασίας των ηλεκ/τών των ξενοδοχειακών επιχ/σεων όλης της 
χώρας. 

Ο ΥΠΟΥΡΓΟΣ ΕΡΓΑΣΙΑΣ . 

Έχοντας υπόψη: 

1, Τις διατάξεις της παρ. 1 του άρθρου 20 του Ν. 3239/55, όπως 
αυτές τροποποιήθηκαν με τα Ν.Δ. 3755/57 και 1198/72, αποφασί¬ 
ζουμε: 

Κηρύσσουμε εκτελεστή την 13/90 απόφαση του ΔΔΔΔ Αθηνών που 
εκδόθηκε για να επιλύσει τη συλλογική διαφορά εργασίας που δημιουρ- 
γήθηκε ανάμεσα στους: 1) Γενική Συνομοσπονδία Επαγ/τιών Βιοτε- 
χνών Ελλάδος, 2) Πανελλήνια Ομοσπονδία Σωματείων Εγκατ/των 
Ηλεκτρολόγων, 3) Σύνδεσμο Αντιπροσώπων Εγκαταστατών και Συ¬ 
ντηρητών Ανελκυστήρων, 4) Πανελλήνια Ομοσπονδία Ξενοδόχων, 5) 
Πανελλήνια Ένωση Διπλωματούχων Μηχανικών Εργοληπτών Δημ. 
Έργων αφενός και στην Ομοσπονδία Ηλεκτροτεχνιτών Ελλάδος αφετέ¬ 
ρου με την οποία: α) επικυρώνει την 67/89 απόφαση του ΠΔΔΔ Αθη¬ 
νών που αφορά τους όρους αμοιβής και εργασίας των ηλεκτροτεχνιτών 
' που εργάζονται στα ηλεκτρολογικά καταστήματα, ηλεκτροτεχνουργεία, 
πλοία, οικοδομές, εγκατάσταση και συντήρηση ανελκυστήρων, ηλε- 
κτρομηχανολογικά έργα, τεχνικά γραφεία κ.λπ. όλης της χώρας και τις 
οποίας το διατακτικό έχει ως εξής: 

1. Στις διατάξεις της απόφασης αυτής υπάγονται οι βοηθοί ηλεκτρο¬ 
τεχνίτες, αρχιτεχνίτες, εργοδηγοί και πτυχιούχοι επιβλέψεως όλων χω¬ 
ρίς εξαίρεση των ειδικοτήτων και κατηγοριών του Ν. 6422/32 και των 
διαταγμάτων που εκδόθηκαν σ’ εκτέλεση αυτού, μέλη των εργασιακών 
σωματείων που ανήκουν στην δύναμη της Ομοσπονδίας Ηλεκτροτεχνι¬ 
τών Ελλάδος που εργάζονται στα ηλεκτρολογικά κατ/τά, ηλεκτροτε¬ 
χνουργεία, πλοία, οικοδομές, εγκατάσταση και συντήρηση ανελκυστή¬ 
ρων, ήλεκτρομηχανολογικά έργα, τεχνικά γραφεία κ.λπ. όλης της χώ¬ 
ρας. 

2. Οι αποδοχές της παρ. 19 της από 1.3.1988 ΣΣΕ όπως αυτές 
έχουν διαμορφωθεί την 31.12.1988 μετά τον καθορισμό των νέων βα¬ 
σικών ημερομισθίων και τον παραπάνω υπολογισμό των επιδομάτων 
προσαυξάνονται: 

α) Με διορθωτικό ποσοστό ΑΤΑ 1,4% που καθορίστηκε με την Α 
735/Δ16/10.1.1989 απόφαση Υπουργού Εθνικής Οικονομίας, 
β) Με πρόσθετη αύξηση σε ποσοστό 3,6%. 

3. Οι παραπάνω αποδοχές όπως διαμορφώνονται με τον υπολογισμό 
της ΑΤΑ (1,4%) και της πρόσθετης αύξησης 3,6% προσαυξάνο¬ 
νται: 

α) Με την ΑΤΑ του πρώτου τετραμήνου 1989 που καθορίστηκε σε 
ποσοστό 4% με την Α 734/Α15/10.1.1989 απόφαση Υπουργού 
Εθνικής Οικονομίας. 

β) Όπως διαμορφώνονται την 30.4.89 με την ΑΤΑ της 1.5.1989 
και γ) της 1.9.1989 και εφεξής σύμφωνα με τις αποφάσεις του Υπουρ¬ 
γού Εθν. Οικονομίας, με τις οποίες θα καθορίζεται το ποσοστό της ΑΤΑ 
για τα αντίστοιχα τετράμηνα. 

4. Στις παραπάνω αυξήσεις συμψηφίζονται οι χορηγηθείσες με την 
απόφαση Δ 1821/Α50/19.1.1989 Υπουργών Εθν. Οικονομίας, Οι¬ 
κονομικών και Εργασίας που κυρώθηκε με το Ν. 1836/89. 

5. Όσες διατάξεις της από 1.3.1988 ΣΣΕ δεν έχουν τροποποιηθεί, 

εξακολουθούν να ισχύουν και / ' 

6. Η ισχύς της απόφασης αυτής αρχίζει από 18 Σεπτεμβρίου 1989 
και β) Δέχεται την έφεση της Πανελλήνιας Ομοσπονδίας Ξενοδόχων 

Εξαφανίζει ως προς αυτή την ανωτέρω απόφαση και αποφασίζει τα 
παρακάτω: ^ ■' , 

1. Στις διατάξεις της παρούσας απόφασης υπάγονται οι ηλεκτροτε¬ 
χνίτες, αρχιτεχνίτες, εργοδηγοί και πτυχιούχοι επίβλεψης όλων χωρίς 
εξαίρεση/των ειδικοτήτων και κατηγοριών του Ν. 6422/1934 και των 
διαταγμάτων που εκδόθηκαν σ’ εκτέλεση του νόμου τούτου, που εργά¬ 
ζονται ρε ξενοδοχειακές επιχειρήσεις όλης της χώρας και είναι μέλη των 
σωματείων που ανήκουν στην δύναμη της Ομοσπονδίας Ηλεκτροτεχνι¬ 
τών Ελλάδος. 

2. Τα κατώτατα όρια των μισθών των ανωτέρω μισθωτών καθορίζο¬ 
νται ως ακολούθως: 


Α’ Αδειούχοι Ηλεκτροτεχνίτες μηνιαίος μισθός 36.558 δρχ. 

Β’ Αδειούχοι αρχιτεχνίτες » » 38.073 » 

Γ’ Αδειούχοι εργοδηγοί με θέση » » 41.959 » 

Δ' Αδειούχοι πτυχιούχοι επίβλεψης - συντηρητές ή εγκαταστάτες με 
θέση μηνιαίος μισθός 45.829 δρχ. 

3. α) Οι ηλεκτροτεχνίτες που έχουν έξι (6) χρόνια υπηρεσία στον ίδιο 
εργοδότη θα παίρνουν το μισθό του αρχιτεχνίτη, αν έχουν άδεια αρχιτε¬ 
χνίτη, β) οι ηλεκτροτεχνίτες που έχουν (10) δέκα χρόνια υπηρεσία στον 
ίδιο εργοδότη, θα παίρνουν το μισθό του εργοδηγού αν έχουν άδεια ερ¬ 
γοδηγού, γ) οι ηλεκτροτεχνίτες που έχουν δέκα πέντε (15) χρόνια υπη¬ 
ρεσία στον ίδιο εργοδότη θα παίρνουν το μισθό του πτυχιούχου επίβλε¬ 
ψης - συντηρητή ή εγκαταστάτη, αν κατέχουν τη σχετική άδεια, δ) τα 
παραπάνω θα ισχύουν εφόσον υποβληθούν οι ανάλογες κατά περιπτώ¬ 
σεις άδειες, σε φωτοαντίγραφα. 

4. Οι παραπάνω μισθοί των ηλεκτροτεχνιτών, αρχιτεχνιτών, εργο¬ 
δηγών, πτυχιούχων επίβλεψης συντηρητών ή εγκαταστατών, προσαυ¬ 
ξάνονται με το επίδομα πολυετούς υπηρεσίας μέχρι (10) τριετίες, από 
τις οποίες η κάθε μία τριετία από τις πέντε (5) πρώτες αυξάνονται με 
ποσοστό 10% και κάθε μία από τις υπόλοιπες (5) πέντε με ποσοστό 8%, 
για κάθε τριετία πραγματικής υπηρεσίας στον ηλεκτρολογικά κλάδο, η 
οποία υπηρεσία, υπολογίζεται από την είσοδο σαυτόν. 

'5. Σε όλους τους βοηθούς, ηλεκτροτεχνίτες, αρχιτεχνίτες, εργοδη¬ 
γούς, πτυχιούχους επίβλεψης, συντηρητές ή εγκαταστάτες και γενικά 
στις κατηγορίες και ειδικότητες που αναφέρει ο Ν. 6422/34 παρέχεται 
επίδομα γάμου σε ποσοστό 10%, ανεξάρτητα από το αν εργάζεται ή όχι 
ή συνταξιοδοτείται η γυναίκα και 5% για κάθε παιδί, εφόσον δεν συ¬ 
μπλήρωσαν τα (20) είκοσι τους χρόνια, δεν εργάζονται και δεν είναι πα¬ 
ντρεμένα. · · . 

Σε περίπτωση που τα παιδιά σπουδάζουν σε ανώτερες και ανώτατες 
σχολές η επιδότησή τους παρατείνεται μέ$κ τα 25 τους χρόνια συμπλη¬ 
ρωμένα. 

Για τα ανάπηρα παιδιά σωματικά ή πνευματικά των οποίων η ανα¬ 
πηρία κρίθηκε τελεσίδικα από την οικεία υγειονομική επιτροπή, η πιο 
πάνω επιδότηση παρατείνεται για όσο χρόνο διαρκεί και η αναπηρία. 

Το επίδομα αυτό, γυναίκας και παιδιών, υπολογίζεται πάνω στους 
βασικούς μισθούς προσαυξημένους με το επίδομα πολυετούς υπηρεσίας. 

6. Χορηγείται διορθωτικό ποσό σύμφωνα με τις διατάξεις της παρ. 1 
της 9019/1295/82 Υπουργού Οικονομικών (ΦΕΚ 36/Β/ 
28.1.1982). 

Σαν αποδοχές για τον υπολογισμό του διορθωτικού ποσού θα λη- 
φθούν υπόψη: ο 

Οι βασικοί μισθοί που προβλέπονται από την 18.12.1980 ΣΣΕ ηλε¬ 
κτροτεχνιτών καταστημάτων, οι οποίοι θα προσαυξηθούν με το προβλε- 
πόμενο από την παρ. 4 της παρούσας επίδομα πολυετούς υπηρεσίας. 

Σε περίπτωση μεταβολής του επιδόματος πολυετούς υπηρεσίας θα 
γίνεται νέος προσδιορισμός του διορθωτικού ποσού. 

7. Καθιερώνεται η αρχή της αυτόματης τιμαριθμικής αναπροσαρμο¬ 
γής (ΑΤΑ) η οποία θα γίνει σύμφωνα με τις αποφάσεις του Υπουργού 
Εθν. Οικονομίας με τις οποίες καθορίζεται το ποσοστό μεταβολής του 
Δείκτη Τιμών Καταναλωτή και τα κλιμάκια υπολογισμού της ΑΤΑ από 
1.5.198*5 και εφεξής: 

8. Για τον υπολογισμό της ΑΤΑ θα ληφθούν υπόψη οι αποδοχές που 
προκύπτουν από τους βασικούς μισθούς, το επίδομα πολυετούς υπηρε¬ 
σίας, το επίδομα γάμου και τέκνων, το διορθωτικό ποσό και η ΑΤΑ του 
προηγούμενου τετραμήνου. 

9. Σε περίπτωση μεταβολής των αποδοχών τής παρ. 8 της απόφα¬ 

σης αυτής, από οποιαδήποτε αιτία θα γίνεται νέος προσδιορισμός του 
ποσού της ΑΤΑ σύμφωνα με την παρ. 7 από,τη χρονολογία που επέρχε¬ 
ται η μεταβολή. ι 

10. Χορηγείται επίδομα υπευθυνότητας σε ποσοστό 10% στους βα¬ 
σικούς μισθούς, αυτούς που έχουν ανατεθεί καθήκοντα υπευθύνου εγ- 
γράφως. 

' 11. Σ’ όλους τους ηλεκτροτεχνίτες, αρχιτεχνίτες, εργοδηγούς πτυ¬ 
χιούχους επίβλεψης, συντηρητές ή εγκαταστάτες και γενικά στις κατη¬ 
γορίες και ειδικότητες που αναφέρει ο 'Ν. 6422/34, χορηγείται επί¬ 
δομα επικίνδυνης εργασίας σε ποσοστό 20%. Το επίδομα αυτό υπολογί¬ 
ζεται στο βασικό μισθό. , 

Πάντως οι εργαζόμενοι στην εκτέλεση νέων ηλεκτρολογικών εγκα¬ 
ταστάσεων ή επέκταση αυτών δεν θεωρούνται ότι προσφέρουν επικίν¬ 
δυνη εργασία συνεπώς δεν δικαιούνται το επίδομα αυτό, ούτε και την 
χορήγηση γάλατος. 

12. Σε όλους τους ηλεκτροτεχνίτες, αρχιτεχνίτες, εργοδηγούς, πτυ¬ 
χιούχους επίβλεψης, συντητητές ή εγκαταστάσεις και γενικά σε κατη- 

γορίες και ειδικότητες που αναφέρει ο Ν. 6422/34, χορηγούνται κάθε- 
μέρα, αποκλειστικά σε είδος, 640 γραμμάρια γάλατος, η καταβολή της 
αξίας του οποίου απαγορεύεται. 

13. Οι εργαζόμενοι ως ηλεκτροτεχνίτες-συντηρητές, όπως αναφέρει 
ο Ν. 6422/34 δεν έχουν υποχρέωση να προβαίνουν σε επεκτάσεις ηλε- 
κτρολογικών εγκαταστάσεων.'Εχουν υποχρέωση να επεμβαίνουν μόνο 
στη συντήρηση και αποκατάσταση βλαβών. 

14. Στο ηλεκτρολογικό προσωπικό, από το βοηθό και πάνω, κάθε 
χρόνο για τις ανάγκες της εργασίας χορηγούνται 2 φόρμες τύπου ΔΕΗ, 
ένα ζευγάρι παπούτσια από βακέττα και καττύματα από ελαστικό, ένα 
ζευγάρι γάντια από ελαστικό και ένας επενδυτής τύπου ΔΕΗ. 

15. Η προϋπηρεσία των μισθωτών που αφορά η παρούσα Σ.Σ.Ε. 
αποδεικνύεται με πιστοποιητικό των εργοδοτών που τους απασχόλη¬ 
σαν, θεωρημένο από την επαγγελματική τους οργάνωση (των μισθω¬ 
τών), κι αν δεν υπάρχει από την Ομοσπονδία Ηλεκτροτεχνιτών Ελλά¬ 
δος. Αν η απασχόληση στον ηλεκτρολογικό κλάδο έχει ,διανυθεί ελεύ¬ 
θερα, η υπηρεσία αυτή θα αποδεικνύεται με πιστοποιητικό του οικείου 
επαγγελματικού σωματείου. 

Το πιστοποιητικό προϋπηρεσίας πρέπει να κατατίθεται στο νέο εργο¬ 
δότη μέσα σε (50) πενήντα μέρες από τη πρόσληψη. Στην αντίθετη περί¬ 
πτωση ο χρόνος της προϋπηρεσίας προσμετράται στο μισθό από τη μέρα 
της κατάθεσης των πιστοποιητικών. Ως προϋπηρεσία θεωρείται και 
προσμετράται ο χρόνος της στρατιωτικής θητείας και η εργασία στην 
αλλοδαπή, θεωρημένη από το αρμόδιο Ελληνικό Προξενείο. 

16. Οι ημέρες και ώρες εργασίας καθορίζονται όπως προβλέπεται 
από το άρθρο 12 της από 20.4.89 ΣΣΕ Ξενοδοχοΰπαλλήλων. 

17. Οι μισθοί και τα ημερομίσθια με τις κάθε είδους προσαυξήσεις 
και επιδόματα που καταβάλλονται στους εργαζόμενους, που αφορά η 
παρούσα Δ.Α., και είναι ανώτεροι από αυτούς που καθορίζει η παρούσα, 
δεν μειώνονται με την παρούσα. 

18. Η ισχύς της απόφασης αυτής αρχίζει από 18 Σεπτεμβρίου 
1989. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Απριλίου 1990 

Ο ΥΠΟΥΡΓΟΣ 

I. ΚΟΥΚΙΑΔΗΣ 

-Φ- 

Αριθ. 12852 (7) 

Κήρυξη υποχρεωτικής της από 16.6.89 Σ.Σ.Ε για τους όρους αμοιβής 
και εργασίας των εργατοτεχνιτών Σιδηροβιομηχανίας όλης της χώρας. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 5 Ν. 3239/55. 

2. Την γνώμη που εξέφρασε το Ανώτατο Συμβούλιο Εργασίας κατά 
τη συνεδρίαση αυτού της 29 Μαρτίου 1990ί 

3. Τα στοιχεία του φακέλου από τα οποία προκύπτει ότι συντρέχουν 
οι αριθμητικές προϋποθέσεις για την κήρυξη υποχρεωτικής της πιο 
πάνω ΣΣΕ, δηλαδή ότι οι δεσμευόμενοι εργοδότες απασχολούν τα 3/5 


των εργαζομένων στην Ελλάδα, αποφασίζουμε: 

1. Κηρύσσουμε υποχρεωτική την από 16.6.89 ΣΣΕ για τους όρους 
αμοιβής και εργασίας των εργατοτεχνιτών Σιδηροβιομηχανίας όλης 
της χώρας για όλους τους εργοδότες και εργαζόμενους του επαγγέλμα¬ 
τος, που αφορά αυτή. 

2. Η ισχύς της απόφασης αυτής.αρχίζει από τη δημοσίευσή της στην 
Εφημερίδα τής Κυβέρνησης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Απριλίου 1990 

Ο ΥΠΟΥΡΓΟΣ 

ΙΩΑΝΝΗΣ ΚΟΥΚΙΑΔΗΣ 

-Φ- 

Αριθ. ΥΠΠΟ/ΑΡΧ/Α1/Φ20/14245/664 (8) 

Κήρυξη περιοχής Εμπορειού Χίου ως αρχαιολογικού Χώρου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 (ΦΕΚ 137/τ.Α./26.7.85) «Κυβέρνηση και 
Κυβερνητικά Όργανα». 

2. Τις διατάξεις του Κ.Ν. 5351/32 «Περί Αρχαιοτήτων». 

3. Την ομόφωνη Γνωμοδότηση του Τοπικού Συμβουλίου Μνημειών 
Νήσων, όπως διατυπώθηκε στην αρ. 12/10.11.89 συνεδρία του, απο¬ 
φασίζουμε: 

Για την αποτελεσματικότερη προστασία των αρχαιοτήτων της περιο¬ 
χής, κηρύσσομε την περιοχή Εμπορειού Χίου ως αρχαιολογικό Χώρο, 
όπως σημειώνεται στο τοπογραφικό διάγραμμα, που συνοδεύει την 
Απόφαση, με τα στοιχεία Α, Β, Γ, Δ, Ε, Ζ, Η, θ και περιλαμβάνει το 
υφιστάμενο λιμάνι Εμπορειού και την περιοχή μέχρι το ύψωμα Προφή¬ 
της Ηλίας προς βορρά καθώς και τα υψώματα πρώτος Ψάρωνας και 
έξω Ψάρωνας δυτικά και νότια (αντίστοιχα μέχρι την παραλία. 

Τα προαναφερόμενα στοιχεία αντιστοιχούν στις παρακάτω συντεταγ- 


μενες: 

X 

Ψ 

Α 

5557 

-6980 

Β 

5540 

-6565 

Γ 

5522.5 

-6213.4 

Δ 

5032 

-6387 

Ε 

4902 

-6525 

Ζ 

4675 

-7365 

Η 

4510.6 

• - 7978.7 

Θ 

4861 

-8206 


Η απόφαση αυτή με το σχεδιάγραμμα να δημοσιευθεί στην Εφημε¬ 
ρίδα της Κυβερνήσεως. 

Αθήνα, 30 Μαρτίου 1990 

Με εντολή Υπουργού 
Ο Ειδικός Γραμματέας 
ΑΝΑΣΤ. ΗΛΙΑΔΑΚΗΣ 

Υπουργείο Πολιτισμού και Επιστημών 
Κ Εφορεία Προϊστορικών κ Κλασσικών 
Αρχαιοτήτων Μυτιλήνης 

Κήρυξη Αρχαιολογικού Χώρου 
ττεριοχής ΕΜΠΟΡΕΙΟΥ κοιν.Πυργιού Ν.Χίου 

Οριοθέτηση περισνήι: _ 

Κλίμακα: 115000 | Οκτώβριος 1989 




_ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΙΜΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΘΒ 

1 

λειτουργούν καθημερινά από 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της οξιάς του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος τ ης ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

8.500 

β) 

» » 

» Β’ 

» 

12.500 

V) 

» » 

» Γ' 

» 

5.000 

δ) 

» » 

» Δ' 

» 

12.000 

ε) 

» » 

» Αναπτυξιακών Πράξεων 

» 

9.500 

στ) 

» » - 

» Ν.Π.Δ.Δ. 

» 

5.000 

ζ) 

» » 

» ΠΑΡΑΡΤΗΜΑ 

» 

3.000 

η) 

» » 

» Δελτ. Εμπ.& Βιομ. Ιδ. 

» 

6.000 

θ) 

» » 

» Αν. Ειδικού Δικαστηρίου 

» 

1.500 

ι) 

» » 

» Α.Ε. & Ε.Π.Ε. 

» 

25.000 

ια) Για όλα τα Τεύχη 

» 

55.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» 1.250 

» 2.750 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















